Projek Live-Action ‘How to Train Your Dragon’ Ditunda Susulan Mogok Penulis & Pelakon
Projek aksi-nyata How to Train Your Dragon terpaksa ditangguhkan susulan mogok penulis (WGA) dan pelakon (SAG-AFTRA) yang masih berterusan.  Pembuatan semula terbitan animasi Dreamworks itu pada awalnya telah memulakan penggambaran di Titanic Studios, Belfast pada bulan ini. Namun disebabkan mogok, ramai pelakon tidak bekerja untuk projek itu sehinggalah mogok dapat diselesaikan.  How to Train Your Dragon diterbitkan oleh Marc Platt Production dan diedarkan oleh Universal Pictures. Deadn DeBlois, yang merupakan penulis dan pengarah untuk trilogi asal animasi, akan turut berkhidmat sebagai penulis dan pengarah untuk filem aksi-nyata ini.  Buat masa ini, barisan pelakon yang terlibat adalah Mason Thames (The Black Phones) sebagai Hiccup dan Nico Parker (Dumbo, The Last of Us) sebagai Astrid. Tarikh tayangan yang ditetapkan adalah 14 Mac 2025.